kardosdrur/scandi-wiki huggingface dataset:
Francisco Rojas

Francisco Ulises Rojas Rojas (født 22. juli 1974 i La Serena, Chile) er en tidligere chilensk fodboldspiller (venstre back).

Rojas tilbragte hele sin karriere i hjemlandet, hvor han blandt andet spillede for Deportes La Serena og Colo-Colo. Med Colo-Colo var han med til at vinde tre chilenske mesterskaber.

Udover tiden i hjemlandet var Rojas også i fire sæsoner tilknyttet østrigske Sturm Graz, ligesom han et enkelt år spillede i Spanien hos CD Tenerife.

Rojas spillede desuden 31 kampe for det chilenske landshold. Han repræsenterede sit land ved VM i 1998 i Frankrig. Her spillede han tre af sit holds fire kampe i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra CD Tenerife
Fodboldspillere fra Sturm Graz
Deltagere ved verdensmesterskabet i fodbold 1998
Javier Margas

Javier Luciano Margas Loyola (født 10. maj 1969 i Santiago, Chile) er en tidligere chilensk fodboldspiller (forsvarer).

Margas tilbragte størstedelen af sin karriere i hjemlandet, hvor han var tilknyttet Colo-Colo og Universidad Católica. Han vandt hele fem chilenske mesterskaber med Colo-Colo og ét med Universidad Católica.

Udover de hjemlige klubber var Margas også udlandsprofessionel hos Club América i Mexico og hos West Ham United i England. I sin tid i West Ham nåede han at spille 24 Premier League-kampe.

Margas spillede desuden 63 kampe og scorede seks mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor holdet blev slået ud i 1/8-finalen. Han var også med til at vinde bronze ved Copa América i 1991.

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Colo-Colo
Fodboldspillere fra Club América
Fodboldspillere fra West Ham United F.C.
Personer fra Santiago de Chile
Deltagere ved verdensmesterskabet i fodbold 1998
Pedro Reyes

Pedro Antonio Reyes González (født 13. november 1972 i Antofagasta, Chile) er en tidligere chilensk fodboldspiller (forsvarer).

Reyes tilbragte størstedelen af sin karriere i hjemlandet, hvor han blandt andet spillede for begge Santiago-storklubberne Colo-Colo og Universidad de Chile. Med Colo-Colo var han med til at vinde hele fire chilenske mesterskaber.

Udover sin tid i hjemlandet var Reyes også i fire sæsoner i Frankrig, hvor han spillede for AJ Auxerre i Ligue 1. Han blev i 1997 kåret til Årets fodboldspiller i Chile.

Reyes spillede desuden 55 kampe og scorede fire mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor chilenerne blev slået ud i 1/8-finalen. Han var også med til at vinde bronze ved OL i 2000 i Sydney.

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Colo-Colo
Fodboldspillere fra Unión Española
Fodboldspillere fra AJ Auxerre
Personer fra Antofagasta
Nelson Parraguez

Nelson Rodrigo Parraguez Riveros (født 5. april 1971 i Santiago, Chile) er en tidligere chilensk fodboldspiller (midtbane).

Parraguez tilbragte størstedelen af sin karriere i hjembyen Santiago hos Universidad Católica. Her var han med til at vinde to chilenske mesterskaber.

Udover tiden hos Universidad Católica var Parraguez også udlandsprofessionel i både Mexico og Argentina.

Parraguez spillede desuden 52 kampe for det chilenske landshold. Han repræsenterede sit land ved VM i 1998 i Frankrig. Her spillede han tre af sit holds fire kampe i turneringen, hvor chilenerne blev slået ud i 1/8-finalen. Han var også med til at vinde bronze ved Copa América i 1991.

Referencer 

Fodboldspillere fra Chile
Fodboldspillere fra Club Deportivo Universidad Católica
Personer fra Santiago de Chile
Deltagere ved verdensmesterskabet i fodbold 1998
Clarence Acuña

Clárence Williams Acuña Donoso (født 8. februar 1975 i Rancagua, Chile) er en tidligere chilensk fodboldspiller (midtbane).

Acuña spillede i løbet af sin karriere for flere klubber i både Chile og udlandet. I hjemlandet spillede han blandt andet for Universidad de Chile, som han vandt to chilenske mesterskaber med, samt for Unión Española. Han var desuden i tre en halv sæson tilknyttet den engelske Premier League-storklub Newcastle United, og spillede også i Argentina hos Rosario Central.

Acuña spillede desuden 61 kampe og scorede tre mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Unión Española
Fodboldspillere fra Rosario Central
Fodboldspillere fra Newcastle United F.C.
Deltagere ved verdensmesterskabet i fodbold 1998
José Luis Sierra

José Luis Sierra Pando (født 5. december 1968 i Santiago, Chile) er en chilensk tidligere professionel fodboldspiller (offensiv midtbane).

Sierra tilbragte størstedelen af sin karriere i hjemlandet, hvor han var tilknyttet Unión Española og Colo-Colo. Med Colo-Colo var han med til at vinde tre chilenske mesterskaber, mens det blev til ét mesterskab med Unión Española.

Udover sin tid i hjemlandet spillede Sierra også i Mexico for Tigres UANL, i Brasilien for São Paulo FC og i Spanien for Real Valladolid. Han blev i 2005 kåret til Årets fodboldspiller i Chile.

Sierra spillede desuden 53 kampe og scorede otte mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor chilenerne blev slået ud i 1/8-finalen. Undervejs lavede han også et enkelt mål, i gruppespilskampen mod Cameroun.

Efter at have indstillet sin aktive karriere har Sierra gjort karriere som træner for sin gamle klub som aktiv, Unión Española.

Referencer 

Fodboldspillere fra Chile
Fodboldtrænere fra Chile
Fodboldspillere fra Unión Española
Fodboldspillere fra Colo-Colo
Fodboldspillere fra Real Valladolid
Fodboldspillere fra Tigres UANL
Fodboldspillere fra São Paulo FC
Personer fra Santiago de Chile
Deltagere ved verdensmesterskabet i fodbold 1998
Chris Pratt

Christopher Michael "Chris" Pratt (født 21 juni 1979 i Virginia, Minnesota) er en amerikansk skuespiller. Pratt er måske bedst kendt for sine roller som Brighton "Bright" Abbott i tv-serien Everwood og som Andy Dwyer i Parks and Recreation. Han spiller superhelten Star-Lord i Guardians of the Galaxy.

Han har siden 2009 været gift med Anna Faris, og de fik en søn i 2012.

Udvalgt filmografi

Tv-serier

Referencer

Eksterne henvisninger 

 

Skuespillere fra USA
Marcelo Ramírez

Marcelo Antonio Ramírez Gormaz (født 29. maj 1965 i Santiago, Chile) er en tidligere chilensk fodboldspiller (målmand).

Ramírez tilbragte, udover et kortvarigt ophold hos Naval, hele sin karriere hos Colo-Colo i sin fødeby. Her var han med til at vinde hele syv chilenske mesterskaber og fem pokaltitler.

Ramírez spillede desuden 37 kampe for det chilenske landshold. Han repræsenterede sit land ved VM i 1998 i Frankrig. Han var dog reserve for førstevalget Nelson Tapia under hele turneringen, hvor chilenerne blev slået ud i 1/8-finalen.

Referencer 

Fodboldspillere fra Chile
Fodboldspillere fra Colo-Colo
Personer fra Santiago de Chile
Deltagere ved verdensmesterskabet i fodbold 1998
Reza Ghoochannejhad

Reza Ghoochannejhad Nournia (iransk: رضا قوچان‌نژاد, født 20. september 1987) er en hollandsk-iransk fodboldspiller, der spiller for den Heerenveen og for Irans fodboldlandshold, hovedsageligt som angriber. Han har tidligere repræsenteret blandt andet Ajax, Standard Liège og Charlton.

Referencer

Eksterne henvisninger 

 

Fodboldspillere fra Iran
Fodboldspillere fra Holland
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra SC Heerenveen
Fodboldspillere fra Go Ahead Eagles
Fodboldspillere fra FC Emmen
Fodboldspillere fra Standard Liège
Fodboldspillere fra Charlton Athletic F.C.
Angribere (fodbold)
SAI KZ IV

SAI KZ IV er et let to-motorers ambulancefly, der blev bygget af Skandinavisk Aero Industri. Første eksemplar af flyet blev bygget i 1944.

Design og konstruktion
Flyet blev designet som et konventionelt fly med lavt placerede vinger og med dobbelt haleror. Kabinen kunne medbringe to bårer, to ambulancefolk/læger og to piloter.

Operativ tjeneste

Skandinavisk Aero Industri byggede et enkelt eksemplar af flyet OY-DIZ under krigen. Flyet var specialdesignet som et ambulancefly til at gøre tjeneste i Zonen-Redningskorpset.  

Et andet eksemplar OY-DZU blev bygget og fløj første gang i 1949. Det år hvor OY-DIZ fik indregistrering, blev det navngivet Folke Bernadotte til ære for den svenske greve, der havde anvendt sit eget private fly for at flyve til Tyskland for at forhandle frigivelse af de danske kz-fanger nær krigens afslutning.  

OY-DIZ anses af Danmarks Flymuseum at være museets "flagskib". Flyet styrtede i 1970 ned under en opvisning, men er efterfølgende restaureret til dets originale bemaling fra krigen med Røde Kors symboler. 

Det andet fly OY-DZU forblev i tjeneste indtil midten af 1960'erne.

Specifikationer 
 Besætning: To piloter
 Kapacitet: To bårer og to læger/paramedicinere
 Længde: 9,80 meter
 Vingespænd: 16,00 meter
 Vingeareal: 29, 0 m2
 Vægt (tom): 1.378 kg
 Vægt (lastet): 2.100 kg
 Motorer: 2 x de Havilland Gipsy Major, 108 kW (145 hk) hver
 Makisumum hastighed: 215 km/t
 Rækkevidde: 850 km
 Max flyvehøjde: 4.500 meter

Eksterne henvisninger 

 
 
 Danmarks Flymuseum hjemmeside om KZ IV
 airwar.ru (Уголок неба)

Skandinavisk Aero Industri-fly
2-motors propelfly
Nyhus

Nyhus (dansk) eller Niehuus (tysk) er en landsby beliggende i en dal ved Nyhus Sø syd for den dansk-tyske grænse og nordvest for Flensborg by i Sydslesvig. Administrativt hører landsbyen under Harreslev Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hørte landsbyen til Bov Sogn, nu holder beboerne sig til kirken i Harreslev. Sognet lå i Vis Herred (Flensborg Amt).

Nyhus blev første gang nævnt i 1371. Den fik sit navn efter borgen Nyhus, som blev bygget i 1345. På Nyhusmark nær gården Carlsbjerg lå tidligere et teglværk. Landsbyens frivillige brandværn blev oprettet i 1904 og består den dag i dag. I 1938 blev den hidtil selvstændige kommune Nyhus indlemmet i Harreslev. Landsbyens skole lukkede i 1967. Vest for Nyhus ligger på den danske side Padborg og fra Gendarmstien er der god udsigt over både Nyhus og Nyhus Sø.

Eksterne henvisninger

Noter 

Harreslev
Byer i Kreis Slesvig-Flensborg
Byer i Slesvig-Holsten
Moloma

Moloma (russisk: Молома) er en flod i Kirov oblast i Rusland. Den er en nordlig biflod til Vjatka, som den udmunder i ved byen Kotelnitsj. Moloma er 419 km lang, og afvandingsområdet er på 12.700 km2. Moloma fryser til i begyndelsen af november og forblir islagt til sent i april.

Floder i Kirov oblast
Vjazma

Vjazma (, ) er en flod i Smolensk oblast i Rusland. Den er en venstre biflod til Dnepr. Floden er 147 km lang og med et afvandingsareal på 1.350 km².

I oldtiden var Vjazma en del af handelsruten, der sammenknyttede de øvre dele af Volga, Oka og Dnepr over træksteder. Ved floden ligger byen Vjazma, der har sit navn efter floden.

Referencer

Eksterne henvisninger 

Bifloder til Dnepr
Floder i Smolensk oblast
San Juan Mountains

San Juan Mountains er en del af bjergkæden Rocky Mountains og strækker sig fra Ouray i den sydvestlige del af Colorado modd syd og sydøst til Chama i den nordvestlige del af New Mexico i USA. Bjergarterne er hovedsakelig af vulkansk oprindelse, og er rig på mineraler og metaller - særlig
mod nord. San Juan Mountains har 18 topper over 4.000 moh. alle i Colorado. Det højeste bjerg er Uncompahgre Peak med 4.365 moh. Floden Rio Grande har sit udspring på østsiden af San Juan Mountains og munder til slut ud i den Mexicanske Golf. Mindre floder med udspring fra syd- vest- og nordsiden af bjergene løber til Colorado River som i munder ud i Stillehavet i Californiske Bugt.

I slutningen af 1800-tallet var San Juan Mountains genstand for en voldsom vækst i minedrift. I dag er de fleste gruber for længst nedlagt, og de minesamfund som ikke er fraflyttet overlever på turisterne som tiltrækkes af naturoplevelser i bjergen.

Eksterne kilder/henvisninger 

 Forest History Society: San Juan National Forest 

Bjerge i USA
Colorado
Lajos Tichy

Lajos Tichy (21. marts 1935 - 6. januar 1999) var en ungarsk fodboldspiller. Han spillede for klubben Budapest Honvéd FC i hele hans karriere, hvor han scorede 247 mål i 320 ligakampe. Han scorede også 51 mål i 72 landskampe for Ungarns fodboldlandshold, herunder fire ved VM i fodbold 1958 og tre ved VM i fodbold 1962. Han blev senere træner for Budapest Honvéd FC.

Eksterne henvisninger 

 Lajos Tichy på 11v11.co.uk
 Lajos Tichy på rsssf.com

Fodboldspillere fra Ungarn
Fodboldtrænere fra Ungarn
Deltagere ved verdensmesterskabet i fodbold 1958
Deltagere ved verdensmesterskabet i fodbold 1962
Transformatorligningen

Transformatorligningen beskriver hvordan spændingen på sekundærspolen vil være i forhold til primærspolen i en transformator. Der er proportionalitet mellem spænding på primær- og sekundærspolen. 

Transformatorligningen anvendes således når en transformator skal konstrueres. I den sammenhæng er det relevant at kende hvilestrømmen gennem primærspolen. Hvilestrømmen er den strøm der skal gå gennem primærspolen for at opretholde spændingen på en ubelastet sekundærspole. Behovet for en hvilestrøm er årsagen til at transformatorer ikke er 100% effektive. Det er derfor man kan mærke at en ubelastet transformator bliver varm. 

Transformatorer
Manuel Neira

Manuel Alejandro Neira Díaz (født 12. oktober 1977 i Santiago, Chile) er en tidligere chilensk fodboldspiller (angriber).

Neiras karriere blev tilbragt i ikke mindre end 13 klubber i syv forskellige lande. I hjemlandet spillede han blandt andet for Colo-Colo og Unión Española, som han begge vandt det chilenske mesterskab med. Han vandt også det colombianske mesterskab under sit ophold i América de Cali.

Neira spillede desuden 13 kampe og scorede to mål for det chilenske landshold. Han repræsenterede sit land ved VM i 1998 i Frankrig. Han kom dog ikke på banen i turneringen, hvor chilenerne blev slået ud i 1/8-finalen. Han var også med i truppen til Copa América i 2001.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra América de Cali
Fodboldspillere fra Racing Club de Avellaneda
Fodboldspillere fra UD Las Palmas
Fodboldspillere fra Hapoel Tel Aviv
Fodboldspillere fra Everton de Viña del Mar
Personer fra Santiago de Chile
Deltagere ved verdensmesterskabet i fodbold 1998
Miguel Ramírez

Miguel Ramírez Pérez  (født 11. juni 1970 i Santiago, Chile) er en tidligere chilensk fodboldspiller (forsvarer).

Ramírez tilbragte størstedelen af sin karriere i hjembyen Santiago hos henholdsvis Colo-Colo og Universidad Católica. Med begge klubber var han med til at vinde to chilenske mesterskaber.

Udover tiden i hjemlandet spillede Ramírez også en enkelt sæson hos både CF Monterrey i Mexico og Real Sociedad i Spanien.

Ramírez spillede desuden 62 kampe og scorede ét mål for det chilenske landshold. Han repræsenterede sit land ved VM i 1998 i Frankrig. Her spillede han tre af sit holds fire kampe i turneringen, hvor chilenerne blev slået ud i 1/8-finalen. Han var også med til at vinde bronze ved Copa América i 1991.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Club Deportivo Universidad Católica
Fodboldspillere fra Real Sociedad
Fodboldspillere fra C.F. Monterrey
Personer fra Santiago de Chile
Deltagere ved verdensmesterskabet i fodbold 1998
Moisés Villarroel

Moisés Fermín Villarroel Ayala (født 12. februar 1976 i Viña del Mar, Chile) er en chilensk fodboldspiller (midtbane/ forsvarer). Han spiller i den hjemlige liga hos Santiago Wanderers.

Villarroel har tilbragt hele sin karriere i hjemlandet, hvor han udover to langvarige ophold hos Wanderers også har spillet for Colo-Colo i hovedstaden Santiago. Med begge klubber har han fundet det chilenske mesterskab.

Vilarroel spillede desuden 34 kampe og scorede ét mål for det chilenske landshold. Han repræsenterede sit land ved VM i 1998 i Frankrig. Her spillede han alle sit holds fire kampe i turneringen, hvor chilenerne blev slået ud i 1/8-finalen. Han var også deltaget ved flere udgaver af Copa América.

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Santiago Wanderers
Personer fra Viña del Mar
Deltagere ved verdensmesterskabet i fodbold 1998
Bloksbjerg (Flensborg)

Bloksbjerg (dansk) eller Blocksberg (tysk) er et område ved Kavslund i det nordøstlige Flensborg  tæt ved landsbyen Ves-Himmershøj. 

Bloksbjerg blev første gang nævnt i 1717. Her fandtes et enkelt husmandssted. Stednavnets oprindelse er dog uafklaret. Det kan sættes i forbindelse med heksebrændingerne i 1500- og 1600-tallet, hvor Bloksbjerg blev til synonym for heksenes samlingssteder. I 1620 blev her den sidste formodede heks brændt. 

Området var en del af Fuglsang-området, som tilhørte Sankt Jørgens hospital. I 1910 blev Bloksbjerg (som del af Tved kommune) indlemmet i Flensborg.

Eksterne henvisninger 

Lokaliteter i Flensborg
Sophus Nellemann

Sophus Scavenius Nellemann (18. december 1833 i Aarhus – 16. marts 1915 i København) var en dansk højesteretsadvokat og godsejer. Han var bror til Rasmus Nellemann.

Nellemann var søn af justitsråd og ejer af Alling Skovgård Laurits Nellemann (1803-1887) og Anna Lorentze Hyphoff (1805-1869). Broderen Rasmus Schmidt Nellemann døde i 1864 under slaget ved Dybbøl.

Han blev student fra Randers i 1853 og cand.jur. i 1859. I 1869 blev han højesteretsadvokat. Som advokat virkede han blandt andet som eksekutor i boerne efter Grevinde Danner og Prins Hans af Glücksborg.

I perioden 1872-1878 var han medlem af Frederiksberg Kommunalbestyrelse og i årene 1881-1887 af Københavns Borgerrepræsentation. Sophus Nellemann var medlem af repræsentantskabet i Hedeselskabet fra 1895 til 1907, fra 1901 som formand, og anlagde også på sine egne ejendomme Alling Skovgård, Allinggård og Alling Mølle betydelige plantager.

Han ejede Alling Skovgård fra 1887 til sin død i 1915, og Allinggård fra 1890.

Nellemann blev Ridder af Dannebrogordenen 1875, Dannebrogsmand 1886, Kommandør af 2. grad 1900 og af 1. grad 1908.

Han er begravet på Solbjerg Parkkirkegård.

Kilder og eksterne henvisninger 
 Dansk Biografisk Leksikon, 3. udgave
 Dansk Biografisk Leksikon, 1. udgave

Eksterne henvisninger 
 

Godsejere fra Danmark
Medlemmer af Frederiksberg Kommunalbestyrelse
Medlemmer af Københavns Borgerrepræsentation i 1800-tallet
Advokater fra Danmark
Personer fra Aarhus
Kommandører af 1. grad af Dannebrog
Foreningsformænd fra Danmark
Politikere fra Højre (1881-1915)
Personer i Kraks Blå Bog (afdøde)
Personer i Dansk Biografisk Leksikon
Studenter fra Randers Statsskole
Bodil og Jørgen Munch-Christensens debutantpris

Bodil og Jørgen Munch-Christensens debutantpris blev stiftet i 2005 og uddeles årligt.

Bodil (1919-2001) og Jørgen Munch-Christensen (1918-2004) drev boghandel i Vejle fra 1947 til 1998 og antikvariat fra 1982 til 2004. Antikvariatet var legendarisk og kendt af forfattere og andre litterært interesserede fra hele landet. Jørgen Munch-Christensen var hovedmanden bag oprettelsen af Vejle Litteraturforening i 1941.
Foreningen var en stor succes og nåede 1000 medlemmer og kunne samle op til 700 tilhørere til de litterære arrangementer.

Jørgen Munch-Christensen var aktiv i modstandsbevægelsen og har beskrevet det i bogen Undergrunden i Vejle: Besættelsen og Kapitulationen. Derudover har han udgivet sine erindringer med bogen Blandt brave borgere i Vejle og er portrætteret i bogen Boghandleren: Jørgen Munch-Christensen 1918-2004, der er skrevet af Poul Porskær Poulsen.

Prisen uddeles hvert år til to forfattere under 50 år, der hver får 50.000 kr. og dermed er det en af de største debutantpriser i Danmark.

Prisvindere

Referencer

Eksterne henvisninger 
 Prismodtagere fra Litteraturpriser.dk

Litteraturpriser fra Danmark
Fresenhavn

Fresenhavn (dansk) eller Fresenhagen (tysk) er en gård beliggende ved randen af Langbjerg Skov ved landsbyen Stadum i Sydslesvig. 

Fresenhavn er første gang nævnt 1544. Hovedgården blev oprettet på bekostning af den forhenværende bebyggelse Pugbøl. Gårdens navn betyder Gård ved Friserne (tom Fresenhave), selvom stedet ligger på gesten få kilometer vest for det nordfrisiske bosætningsområde. Fresenhavn gods med dets mange besiddelser i omegnen tilhørte den holstenske adelslægt Wisch, men kom i 1499 i Kong Hans hænder. I 1604 udskiltes Lillehorn med nogle ejdendomme (Agtrup, Lillehorn og andre). I juridisk henseende hørte godset under Angler godsdistrikt. Fresenhavn var centrum for et birk med en egen retsholder, der forenede de adelige godser i hele Kær Herred. Da patrimonialjurisdiktionen blev ophævet i 1853, kom Fresenhavn under Læk Sogn (Kær Herred).

Fra 1975 var gården hjemsted for den venstreorienterede musikgruppe Ton Steine Scherben og musikeren Rio Reiser.

Litteratur 
  Thomas Steensen: Ton Steine Scherben – Rio Reiser und die Freie Republik Fresenhagen. I: Tidskriftet Nordfriesland. juni 2010, s. 15.

Noter 

Sydslesvig
Naja

Naja har flere betydninger:

 Naja - Er et fornavn som betyder lillesøster.
 Robert Del Naja - En britiske kunstner, musiker og stiftende medlem af Massive Attack
 Naja Marie Aidt - En dansk digter og forfatter.
 Naja - er en familie af slanger i giftsnogefamilien
 Najas - er en slægt af vandplanter.
Naja (kobra)

Naja er en slægt af giftige slanger tilhørende familien giftsnoge kendt som kobraslager. Adskillige andre slangeslægter har dog også arter som kaldes kobraer. Naja er udbredte i Afrika og den sydlige del af Asien.

Tidligere har slægten Naja omfattet 20-22 arter, men den har undergået flere Taksonomiske ændringer i de seneste år, så forskellige angivelser varierer meget. Der er dog bred opbakning om en revision i 2009 som inkluderede slægterne Boulengerina and Paranaja i Naja-slægten. I henhold til den ændring omfatter Naja nu 28 arter.

Etymologi 

Navnet Naja stammer fra sanskrit-ordet nāga som betyder slange.

Systematik

Stamtræet nedenfor viser antaget slægtskab mellem de forskellige underslægter og arterne. Placeringen af N. christyi er usikker, og fem af de asiatiske arter er ikke inkluderet.  Den medicinske betydning af slægten gør det vigtigt med taksonomiske stabilitet. Man har derfor besluttet at fastholde slægten Naja i bred forstand og regne de fire som underslægter.

Beskrivelse 

De forskellige Naja-arter varierer i længde og de fleste er forholdsvis smalle kroppe. De fleste arter bliver op mod 2 m lange. Maksimallængden for de største arter er lidt over 3 m, med den afrikanske Skovkobra (Naja melanoleuca) angiveligt som den længste. Alle arter har en karakteristisk evne til at rejse den forreste fjerdedel af deres kroppe over jorden og udbrede deres hals så de virker større over for en mulig angriber.

Gift 
Alle Naja-arter er dødeligt giftige for mennesker. De fleste arter har en stærk nervegift som angriber nervesystemet og forårsager lammelse, men mange har også cellegift som giver hævelser og nekrose og modvirker blodets koagulation, Nogle har også gift med cardiotoksisk virkning.

Flere Naja-arter, kaldet spyttende kobraer, har en særlig mekanisme hvormed de kan skyde giften ud af munden. Afstanden og præcisionen for afskydningen af giften varierer fra art til art, men det bruges primært som en forsvarsmekanisme. Når giften er sprøjtet på et offers hud, virker den stærkt irriterende. Hvis giften rammer øjnene, giver det en stærk brændende følelse og blindhed, som kan blive permanent hvis øjet ikke renses hurtigt.

Referencer

Eksterne henvisninger